Nespavosť pri užívaní Kvetiapínu, Amisulpridu a Mirzatenu: Možné vedľajšie účinky a riešenia
Dobrý deň, liečim sa na schizofréniu a užívam Kvetiapín 400mg, Amisulprid 200mg, Mirzaten 30 mg, trpím však úpornou nespavosťou, môžú nejaké lieky z týchto ju spôsobovať? nedokážem vôbec spať. Doktorka mi ich vysadiť nechce alebo zmeniť. Neviem čo mám robiť. Ďakujem
Dobrý deň,
ďakujeme za Vašu otázku.
Z liekov, ktoré užívate, boli ťažkosti so spánkom (insomnia) hlásené pri liekoch Mirzaten a Amisulprid. V oboch prípadoch sa jedná o časté (môžu postihovať menej ako 1 z 10 osôb) vedľajšie účinky týchto liekov. Avšak nespavosť môže byť prejavom aj samotnej schizofrénie alebo signálom zhoršenia. V každom prípade je potrebné sa opätovne obrátiť na lekára, ktorý určí ďalšie možnosti liečby na základe Vášho zdravotného stavu.
Prajem všetko dobré.
S pozdravom
Mgr. Emma Halás Haluščíková